Karri Rämö

Karri Markus Tapio RämöVerohallinto (s. 1. heinäkuuta 1986 Asikkala) on suomalainen uransa lopettanut jääkiekkomaalivahti. Viitattu 8.2.2021 Tampa Bay Lightning varasi Rämön NHL:ään vuoden 2004 varaustilaisuudessa kuudennella kierroksella varausnumerolla 191. Rämö pelasi NHL:ssä Tampa Bayn organisaatiossa kausilla 2006–2009 ja myöhemmin Calgary Flamesissa 2013–2016.

 Ura 
 Seurajoukkueura 
 SM-liiga 
Rämö aloitti ammattilaisuransa SM-liigassa Pelicansissa kaudella 2003–2004. Kauden lopussa runkosarjan loppupäässä pelanneella joukkueella ei ollut enää juuri panosta otteluissaan, ja pääasiassa Pelicansin A-junioreissa pelannut Rämö pääsi torjumaan kolme ottelua. Kaudella 2004–2005 Rämö sai jo huomattavasti enemmän vastuuta ja pelasi 26 ottelua pelaten kuitenkin kaudella myös 21 A-junioriottelua. Seuraavalla kaudella 2005–2006 Rämö pelasi HPK:ssa 24 ottelua torjuntaprosentila 92,9 ja pudotuspelien päätteeksi HPK voitti Suomen mestaruuden. 

 NHL ja KHL 
Mestaruuskauden jälkeen Rämö siirtyi Pohjois-Amerikkaan Tampa Bay Lightningin organisaatioon. Rämö pelasi suurimman osan ensimmäisestä kaudestaan AHL:ssä Springfield Falconsissa.  Rämö pelasi ensimmäisen NHL-ottelunsa 2. joulukuuta 2006 vierasottelussa Ottawa Senatorsia vastaan, jossa hänet vaihdettiin maaliin Johan Holmqvistin päästettyä kolme maalia alle kymmenessä minuutissa, mutta Tampa Bay hävisi lopulta 5–3. NHL-otteluja ensimmäisellä Pohjois-Amerikan kaudellaan Rämö pelasi yhteensä kaksi. Kauden lopussa hänet valittiin AHL:n tähdistöotteluun yhdessä Ville Koistisen kanssa. 

Kaudella  Rämö pelasi 22 NHL-ottelua ja kuusi AHL-ottelua. Kaudella  Rämö pelasi 24 NHL-ottelua ja 28 AHL-ottelua ja teki kauden jälkeen sopimuksen KHL-joukkue Avangard Omskin kanssa. Hän pelasi KHL:ssä kaudet 2009–2013. Kausilla 2009–2010 ja 2010–2011 hänet valittiin KHL:n tähdistöotteluun.

Kaudeksi  Rämö siirtyi NHL:ään Calgary Flamesiin. Miikka Kiprusoff lopetti uransa joukkueen ykkösmaalivahtina kauden 2012–2013 lopussa. Marraskuussa joukkue siirsi ykkösmaalivahtinsa Joey MacDonaldin siirtolistalle ja nosti AHL-vahti Reto Berran kokoonpanoonsa.

Rämö pelasi vielä kaudet 2014–2016 Calgaryssa. Jäätyään ilman sopimusta Rämö haki kaudelle 2016–2017 pelipaikkaa Toronto Maple Leafsista, mutta palasi kauden lopussa Suomeen ja Pelicansiin.

Kaudeksi 2017–2018 Rämö siirtyi KHL-joukkue Jokereihin 1+1-vuotisella sopimuksella. Konferenssin välierien viidennessä kohtaamisessa TsSKA Moskovaa vastaan Rämö torjui 83 kertaa, mikä oli uusi KHL-ennätys. Ottelu eteni viidenteen jatkoerään saakka.

Toukokuussa 2018 Rämö siirtyi rahallista korvausta vastaan Avangard Omskiin ja tämän myötä Jokereiden ja Rämön sopimuksen optio purettiin. Kausi meni kuitenkin pilalle polvivamman vuoksi eikä Rämö pelannut kaudella ensimmäistäkään ottelua.

Rämö palasi SM-liigaan 2020–2021 vuoden sopimuksella TPS:ään. Kauden päätteeksi Rämö saavutti SM-hopeaa. Hän päätti uransa Saksan DEL-liigan ERC Ingolstadtissa kauteen 2021–2022.

 Maajoukkueura 

Ensimmäisen maaottelunsa Rämö pelasi 19. huhtikuuta 2008 Tšekkiä vastaan Liberecissä Euro Hockey Tourin Tšekin turnauksen toisessa ottelussa. Hän oli mukana vuoden 2008 MM-joukkueessa, mutta ei pelannut yhtään ottelua. Vuoden 2009 MM-kisoissa Sveitsissä hän pelasi Tanskaa vastaan voitokkaasti maalein 5–1 päättyneen ottelun. Kari Lehtosen loukkaannuttua vuoden 2012 MM-kisojen Suomi-USA -pelissä Rämö otti paikan joukkueen kakkosmaalivahtina.

pienoiskuva|339x339px|Rämö Tampa Bay Lightningin paidassa vuonna 2009.

Rämö valittiin  edustamaan Suomea vuoden 2018 talviolympialaisiin.

Muuta
Rämö suoritti ylioppilastutkinnon Salpausselän urheilulukiossa Lahdessa. 

Rämön pikkuveli Lauri on myös jääkiekkomaalivahti. Lauri on pelannut korkeimmillaan Mestis-tason otteluita. Viitattu 19.3.2017

Karri Rämö on Mestis-joukkue Heinolan Peliittojen osaomistaja.

 Lähteet  

 Aiheesta muualla 

 Karri Rämö nhlfinns.comissa

Luokka:Suomalaiset jääkiekkomaalivahdit
Luokka:Tampa Bay Lightningin varaamat pelaajat
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit